CELEX: 32011R0762
Language: da
Date: 2011-07-29 00:00:00
Title: Kommissionens gennemførelsesforordning (EU) nr. 762/2011 af 29. juli 2011 om tarifering af varer i den kombinerede nomenklatur

3.8.2011   
            
            
               DA
            
            
               Den Europæiske Unions Tidende
            
            
               L 200/4
            
         KOMMISSIONENS GENNEMFØRELSESFORORDNING (EU) Nr. 762/2011
   af 29. juli 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. juli 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En hul, cylindrisk vare af andet stål end rustfrit stål, galvaniseret og uden gevind (såkaldt "ekspressøm"). Varen er åben på langs. Den ene ende buer en anelse udad, og den anden har et skarpt skær.
                  Varen anvendes til montering ved, at den slås ind i et forboret hul til for eksempel hurtig montering af lægter i beton. Den skarpe ende gør det nemmere at slå varen i. Den hule konstruktion, den langsgående åbning og den buede ende giver en øget holdekraft, når varen er slået helt ind.
                  Se billedet (1)
                  
               
               
                  7317 00 90
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur samt teksten til KN-kode 7317 00 og 7317 00 90.
                  Tarifering under pos. 7318 er udelukket, da varens udformning ikke ligner varer omfattet af denne position.
                  Tarifering under pos. 7326 er udelukket, fordi varen på grund af sin udformning ikke kan betegnes som en rawlplug af stål, eftersom den ikke er beregnet til at fastholde skruer i murede vægge.
                  Varen ligner og fungerer som et søm henhørende under pos. 7317. Til at sikre fuldstændig fastgørelse af objektet, for eksempel en lægte, der skal fastgøres, er det tilstrækkeligt at slå varen helt ind.
                  Varen skal derfor tariferes under KN-kode 7317 00 90 som andre varer af stål svarende til et søm.
               
            
         
      
         (1)  Billedet tjener kun til information.